Likumprojekts

**Grozījumi Sodu reģistra likumā**

Izdarīt Sodu reģistra likumā (Latvijas Vēstnesis, 2013, 211. nr.; 2020, 98B. nr.) šādus grozījumus:

1. Izteikt 4. pantu šādā redakcijā:

"**4. pants**

Par personu, pret kuru uzsākts kriminālprocess, reģistrā iekļaujamas šādas ziņas:

1) personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir zināms;

2) personas kods vai personas identifikācijas kods (ja nav piešķirts personas kods, iekļauj dzimšanas datumu), kā arī iepriekšējais personas kods vai personas identifikācijas kods, ja tas ir mainīts;

3) tēva vārds;

4) dzimšanas vieta;

5) dzimums;

6) valstiskā piederība un tās veids;

7) dzīvesvieta (deklarētā, papildu adrese, reģistrētā vai norādītā);

8) krimināllietas numurs pirmstiesas kriminālprocesā;

9) noziedzīga nodarījuma juridiskā kvalifikācija;

10) datums, kad uzsākts kriminālprocess, tās iestādes un struktūrvienības (turpmāk – iestāde) nosaukums, kura uzsākusi kriminālprocesu;

11) datums, no kura persona uzskatāma par personu, pret kuru uzsākts kriminālprocess;

12) noziedzīga nodarījuma izdarīšanas datums;

13) tās iestādes nosaukums, kuras lietvedībā atrodas krimināllieta;

14) [Kriminālprocesa likuma](https://likumi.lv/ta/id/107820-kriminalprocesa-likums) un [Krimināllikuma](https://likumi.lv/ta/id/88966-kriminallikums) pants, daļa un punkts, uz kura pamata kriminālprocess izbeigts (izbeigts daļā), tās iestādes nosaukums, kura pieņēmusi lēmumu par kriminālprocesa izbeigšanu (izbeigšanu daļā), datums, kad pieņemts lēmums par kriminālprocesa izbeigšanu (izbeigšanu daļā), kā arī atzīme, vai kriminālprocess izbeigts (izbeigts daļā) uz reabilitējoša (nereabilitējoša) pamata;

15) personas datu maiņas datums un jaunie dati, kā arī informācija par citu reģistrā iekļauto ziņu precizēšanu;

16) datums, kad persona mirusi vai tiesa izsludinājusi personu par mirušu."

1. Aizstāt 5. pantā vārdus "īslaicīgās aizturēšanas vieta" (attiecīgā locījumā) ar vārdiem "aizturētā turēšanas vieta" (attiecīgā locījumā).
2. 6. pantā:

papildināt pantu ar 1.1punktu šādā redakcijā:

"11) [Krimināllikuma](https://likumi.lv/ta/id/88966-kriminallikums) pants, daļa un punkts, uz kuru pamatojoties persona atzīta par aizdomās turēto;";

papildināt 4. punktu ar "j", "k" un "l" apakšpunktu šādā redakcijā:

"j) Valsts policijas struktūrvienība, kuras lietvedībā atrodas personas uzraudzības lieta, ja piemērots drošības līdzeklis – nodošana policijas uzraudzībā,

1. datums, no kura persona atrodas uzraudzībā Valsts policijas struktūrvienībā, ja piemērots drošības līdzeklis – nodošana policijas uzraudzībā,
2. datums, līdz kuram persona atrodas uzraudzībā Valsts policijas struktūrvienībā, ja piemērots drošības līdzeklis – nodošana policijas uzraudzībā;".
3. 7. pantā:

papildināt pantu ar 1.1punktu šādā redakcijā:

"11) Krimināllikuma pants, daļa vai punkts, uz kuru pamatojoties persona saukta pie kriminālatbildības (juridiskā kvalifikācija);";

papildināt 4. punktu ar "c", "d", "e", "f" un "j" apakšpunktu šādā redakcijā:

"c) Valsts probācijas dienesta struktūrvienības nosaukums, kura veic uzraudzību,

d) probācijas uzraudzības uzsākšanas un beigu datums,

e) probācijas uzraudzības lietas vadītāja kontaktinformācija,

f) probācijas uzraudzības ietvaros noteiktie pienākumi,

j) probācijas uzraudzības ietvaros noteikto pienākumu noteikšanas un atcelšanas datums;";

izteikt 8. punktu šādā redakcijā:

"8) tās prokuratūras struktūrvienības nosaukums, kura krimināllietu nosūtīja izmeklēšanas turpināšanai, un krimināllietas nosūtīšanas datums, kā arī tās iestādes nosaukums, kurai krimināllieta nosūtīta izmeklēšanas turpināšanai;";

izslēgt 11. punktu.

1. Izteikt 8. pantu šādā redakcijā:

"**8. pants**

Par personu, pret kuru notiek process medicīniska rakstura piespiedu līdzekļa noteikšanai, reģistrā papildus šā likuma [4.](https://likumi.lv/ta/id/261384#p4), [5.](https://likumi.lv/ta/id/261384#p5), [6.](https://likumi.lv/ta/id/261384#p6) un [7. pantā](https://likumi.lv/ta/id/261384#p7) minētajām ziņām iekļaujamas šādas ziņas:

1) datums, kad pieņemts lēmums turpināt procesu medicīniska rakstura piespiedu līdzekļa noteikšanai, tās iestādes nosaukums, kura attiecīgo lēmumu pieņēmusi, [Kriminālprocesa likuma](https://likumi.lv/ta/id/107820-kriminalprocesa-likums) pants, daļa un punkts, uz kuru pamatojoties iestāde nosūtījusi krimināllietas materiālus prokuratūrai, kā arī tās prokuratūras struktūrvienības nosaukums, kurai nodoti krimināllietas materiāli;

2) datums, kad pieņemts lēmums par krimināllietas nosūtīšanu tiesai medicīniska rakstura piespiedu līdzekļa noteikšanai, tās prokuratūras struktūrvienības nosaukums, kura minēto lēmumu pieņēmusi, [Kriminālprocesa likuma](https://likumi.lv/ta/id/107820-kriminalprocesa-likums) pants, daļa un punkts, uz kuru pamatojoties prokuratūra nosūtījusi krimināllietas materiālus tiesai, kā arī tās tiesas nosaukums, kurai nosūtīta krimināllieta."

1. Papildināt likumu ar 8.1 un 8.2pantu šādā redakcijā:

"**8.1pants**

Par juridisko personu, pret kuru uzsākts process piespiedu ietekmēšanas līdzekļa piemērošanai, reģistrā iekļaujamas šādas ziņas:

1) nosaukums;

2) reģistrācijas numurs;

3) reģistrācijas datums;

4) veids;

5) juridiskā adrese un faktiskā adrese, ja tā nesakrīt ar juridisko adresi;

6) procesa numurs pirmstiesas kriminālprocesā;

7) noziedzīga nodarījuma juridiskā kvalifikācija;

8) datums, kad uzsākts process piespiedu ietekmēšanas līdzekļa piemērošanai juridiskajai personai, un tās iestādes nosaukums, kura uzsākusi procesu;

9) noziedzīga nodarījuma izdarīšanas datums;

10) tās iestādes nosaukums, kuras lietvedībā atrodas lieta;

11) kriminālprocesa apturēšanas vai atjaunošanas datums, tās iestādes nosaukums, kura pieņēmusi lēmumu par kriminālprocesa apturēšanu vai atjaunošanu, Kriminālprocesa likuma pants, daļa un punkts, uz kura pamata kriminālprocess apturēts vai atjaunots;

12) [Kriminālprocesa likuma](https://likumi.lv/ta/id/107820-kriminalprocesa-likums) un [Krimināllikuma](https://likumi.lv/ta/id/88966-kriminallikums) pants, daļa un punkts, uz kuru pamatojoties izbeigts (izbeigts daļā) process par piespiedu ietekmēšanas līdzekļa piemērošanu juridiskajai personai, tās iestādes nosaukums, kura pieņēmusi lēmumu par procesa izbeigšanu (izbeigšanu daļā), un datums, kad pieņemts lēmums par procesa izbeigšanu (izbeigšanu daļā);

13) tās tiesas nosaukums, kurai lieta nodota, un lietas nodošanas datums, kā arī tās prokuratūras struktūrvienības nosaukums, kura nodevusi lietu tiesai, un [Kriminālprocesa likuma](https://likumi.lv/ta/id/107820-kriminalprocesa-likums) pants, daļa un punkts, uz kuru pamatojoties pieņemts lēmums par pirmstiesas procesa pabeigšanu;

14) personas datu maiņas datums un jaunie dati, kā arī informācija par citu reģistrā iekļauto ziņu precizēšanu.

**8.2pants**

Par nepilngadīgo personu, pret kuru uzsākts process audzinoša rakstura piespiedu līdzekļa piemērošanai, reģistrā iekļaujamas šādas ziņas:

1) personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir zināms;

2) personas kods vai personas identifikācijas kods (ja nav piešķirts personas kods, iekļauj dzimšanas datumu), kā arī iepriekšējais personas kods vai personas identifikācijas kods, ja tas ir mainīts;

3) dzimšanas vieta;

4) dzimums;

5) valstiskā piederība un tās veids;

6) dzīvesvieta (deklarētā, papildu adrese, reģistrētā vai norādītā);

7) lietas numurs;

8) noziedzīga nodarījuma vai administratīvā pārkāpuma juridiskā kvalifikācija;

9) datums, kad uzsākts process, un tās iestādes nosaukums, kura uzsākusi procesu;

10) noziedzīga nodarījuma vai administratīvā pārkāpuma izdarīšanas datums;

11) [Kriminālprocesa likuma](https://likumi.lv/ta/id/107820-kriminalprocesa-likums), [Krimināllikuma](https://likumi.lv/ta/id/88966-kriminallikums), Administratīvās atbildības likuma un attiecīgās nozares likuma pants, daļa un punkts, uz kuru pamatojoties process izbeigts (izbeigts daļā), tās iestādes un pašvaldības administratīvās komisijas vai apakškomisijas nosaukums, kura pieņēmusi lēmumu par procesa izbeigšanu (izbeigšanu daļā), un datums, kad pieņemts lēmums par procesa izbeigšanu (izbeigšanu daļā);

12) personas datu maiņas datums un jaunie dati, kā arī informācija par citu reģistrā iekļauto ziņu precizēšanu;

13) datums, kad persona mirusi vai tiesa izsludinājusi personu par mirušu."

1. 9. panta pirmajā daļā:

papildināt 4. punktu aiz vārda "(noteiktais)" ar vārdu "galīgais";

izteikt 10. un 11. punktu šādā redakcijā:

"10) noziedzīgu nodarījumu izdarījušās personas vainas forma, noziedzīga nodarījuma smaguma pakāpe, kā arī atzīme, vai personas izdarītais noziedzīgais nodarījums ir vardarbīgs;

11) galīgā izmainītā soda daļa sakarā ar tiesas nolēmuma atcelšanu daļā vai tās tiesas nosaukums, kura pieņēmusi jauno nolēmumu, šī nolēmuma pieņemšanas datums, kā arī datums, kad šis nolēmums stājies spēkā, un jaunais piespriestais soda veids un mērs sakarā ar iepriekšējā nolēmuma atcelšanu pilnībā;";

izteikt 17. punktu šādā redakcijā:

"17) grozītais galīgais pārbaudes laiks un datums, kad pieņemts lēmums par noteiktā pārbaudes laika pagarināšanu nosacītas notiesāšanas gadījumā;";

aizstāt 18. punktā vārdus "papildsoda – probācijas uzraudzība –" ar vārdiem "probācijas uzraudzības";

aizstāt 19. punkta ievaddaļā vārdus "ar papildsoda – probācijas uzraudzība – " ar vārdiem "ar probācijas uzraudzības";

papildināt 19. punktu ar "g", "h", "i", "j", "k" un "l" apakšpunktu šādā redakcijā:

"g) Valsts probācijas dienesta struktūrvienības nosaukums, kuras lietvedībā atrodas personas uzskaites lieta probācijas uzraudzības ietvaros,

h) probācijas uzraudzības uzsākšanas un beigu datums,

i) probācijas uzraudzības veids,

j) Valsts probācijas dienesta atbildīgās amatpersonas kontaktinformācija, kuras lietvedībā atrodas personas uzskaites lieta probācijas uzraudzības ietvaros,

k) probācijas uzraudzības ietvaros noteiktie pienākumi,

l) probācijas uzraudzības ietvaros noteikto pienākumu noteikšanas un atcelšanas datums;";

papildināt 20. punktu ar "f" apakšpunktu šādā redakcijā:

"f) papildsoda izciešanas termiņš;";

papildināt daļu ar 20.1punktu šādā redakcijā:

"201) ar papildsodu – policijas kontrole – saistītās ziņas:

a) Valsts policijas struktūrvienība, kuras lietvedībā atrodas papildsoda – policijas kontrole – personas uzskaites lieta,

b) papildsoda – policijas kontrole – īstenošanas uzsākšanas un beigu datums,

c) Valsts policijas atbildīgās amatpersonas kontaktinformācija, kuras lietvedībā atrodas papildsoda – policijas kontrole – personas uzskaites lieta,

d) papildsoda – policijas kontrole – izciešanas laikā noteiktie ierobežojumi,

e) papildsoda – policijas kontrole – ietvaros noteikto ierobežojumu noteikšanas un atcelšanas datums,

f) papildsoda – policijas kontrole – ietvaros noteiktais pirmstermiņa atcelšanas iemesls;";

papildināt 27. punktu pēc vārda "dzīvesvietas" ar vārdiem "(deklarētā, papildu adrese, reģistrētā vai norādītā)".

1. 11. pantā:

izteikt ievaddaļu šādā redakcijā:

"Par juridisko personu, kurai piemērots piespiedu ietekmēšanas līdzeklis, reģistrā papildus šā likuma 8.1pantā minētajām ziņām iekļaujamas šādas ziņas:";

izslēgt 1., 2. un 3. punktu.

1. 12. panta pirmajā daļā:

izteikt 1. un 2. punktu šādā redakcijā:

"1) personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir zināms;

2) personas kods vai personas identifikācijas kods (ja nav piešķirts personas kods, iekļauj dzimšanas datumu), kā arī iepriekšējais personas kods vai personas identifikācijas kods, ja tas ir mainīts;";

izteikt 4. punktu šādā redakcijā:

"4) valstiskā piederība un tās veids;";

papildināt 5. punktu pēc vārda "dzīvesvieta" ar vārdiem "(deklarētā, papildu adrese, reģistrētā vai norādītā)";

izslēgt 6. punktā vārdus "un personālsabiedrībai";

izteikt 8. punktu šādā redakcijā:

"8) administratīvā pārkāpuma izdarīšanas (konstatēšanas) datums, laiks un vieta;";

izteikt 9. punktu šādā redakcijā:

"9) tās institūcijas nosaukums (amatpersonas vārds un uzvārds), kura veic administratīvā pārkāpuma procesu;";

aizstāt 10. punktā vārdus "uzliktais naudas sods" ar vārdiem "piemērotais naudas sods";

izteikt 12. punktu šādā redakcijā:

"12) datums, kad administratīvais sods izpildīts;";

aizstāt 14., 15. un 16. punktā vārdus "naudas soda uzlikšanu" ar vārdiem "naudas soda piemērošanu";

papildināt 19. punktu ar "k" apakšpunktu šādā redakcijā:

"k) datums, kad veikta pārbaudes izdevumu atmaksa;";

svītrot 20. punktu.

1. Izteikt 13. pantu šādā redakcijā:

"**13. pants**

Par nepilngadīgo personu, kurai piemērots audzinoša rakstura piespiedu līdzeklis, papildus šā likuma 8.2 pantā minētajām ziņām reģistrā iekļaujamas šādas ziņas:

1) datums, kad stājies spēkā lēmums par audzinoša rakstura piespiedu līdzekļa piemērošanu, tās tiesas nosaukums vai pašvaldības administratīvās komisijas vai apakškomisijas nosaukums, kura pieņēmusi minēto lēmumu;

2) piemērotais audzinoša rakstura piespiedu līdzeklis;

3) papildus piemērotajam audzinoša rakstura piespiedu līdzeklim uzliktais pienākums;

4) ar audzinoša rakstura piespiedu līdzekli – uzvedības ierobežojumi – uzliktais pienākums vai noteiktais aizliegums;

5) ar audzinoša rakstura piespiedu līdzekļa – uzvedības ierobežojumi –piemērošanu saistītās ziņas:

a) sabiedriskā vieta, kuru aizliegts apmeklēt,

b) tās personas dati, ar kuru aizliegts satikties,

c) diennakts laiks, kurā jāatrodas savā dzīvesvietā;

6) ar audzinoša rakstura piespiedu līdzekļa – ievietošana bērnu sociālās korekcijas izglītības iestādē – piemērošanu saistītās ziņas:

a) sociālās korekcijas izglītības iestādes nosaukums,

b) termiņš, uz kādu bērns vai nepilngadīgā persona ievietota sociālās korekcijas izglītības iestādē;

7) tās institūcijas nosaukums, kurai lēmums par audzinoša rakstura piespiedu līdzekļa piemērošanu nodots izpildei;

8) datums, kad pieņemts lēmums par piemērotā audzinoša rakstura piespiedu līdzekļa aizstāšanu ar stingrāku piespiedu līdzekli, un tās tiesas nosaukums, pašvaldības administratīvās komisijas vai apakškomisijas nosaukums, kura pieņēmusi minēto lēmumu;

9) datums, kad pieņemts lēmums par audzinoša rakstura piespiedu līdzekļa piemērošanas ilguma samazināšanu vai pagarināšanu, tās tiesas nosaukums vai pašvaldības administratīvās komisijas vai apakškomisijas nosaukums, kura pieņēmusi minēto lēmumu;

10) datums, kad pieņemts lēmums par audzinoša rakstura piespiedu līdzekļa – ievietošana bērnu sociālās korekcijas izglītības iestādē – aizstāšanu ar sodu, un tās tiesas nosaukums, kura pieņēmusi minēto lēmumu."

1. 14. panta pirmajā daļā:

izslēgt 9. punktu;

aizstāt 10. punktā vārdus "izskatīt administratīvā pārkāpuma lietas" ar vārdiem "veikt administratīvā pārkāpuma procesu".

1. 16. pantā:

aizstāt pirmajā daļā vārdus "Latvijā termiņuzturēšanās vai pastāvīgās uzturēšanās atļauju saņēmuša ārzemnieka" ar vārdiem "personas, kas nav Eiropas Savienības pilsonis, personas, kas ir bezvalstnieks, vai personas, kuras valstspiederība nav zināma (turpmāk – trešās valsts valstspiederīgais)";

izslēgt otrajā daļā vārdu "aktuālajā".

1. Papildināt III nodaļu ar 16.1 pantu šādā redakcijā:

"**16.1pants**

Iekšlietu ministrijas Informācijas centrs ir Latvijas Republikas centrālā iestāde Eiropas Parlamenta un Padomes 2019. gada 17. aprīļa regulas (ES) 2019/816, ar ko Eiropas Sodāmības reģistru informācijas sistēmas papildināšanai izveido centralizētu sistēmu (ECRIS-TCN) tādu dalībvalstu identificēšanai, kurām ir informācija par notiesājošiem spriedumiem par trešo valstu valstspiederīgajiem un bezvalstniekiem, un ar ko groza regulu (ES) 2018/1726 (turpmāk – regula), izpratnē un veic regulā noteiktos pienākumus."

1. 17. pantā:

izteikt pirmo daļu šādā redakcijā:

"(1) Ja personām un iestādēm, kurām saskaņā ar šo likumu ir tiesības saņemt ziņas no reģistra, nepieciešamas ziņas par Eiropas Savienības dalībvalsts valstspiederīgā aktuālo sodāmību Eiropas Savienības dalībvalstī vai trešajā valstī, kā arī trešās valsts valstspiederīgā aktuālo sodāmību Eiropas Savienības dalībvalstī, Iekšlietu ministrijas Informācijas centrs pieprasa:

1. ziņas par Eiropas Savienības valstspiederīgā sodāmību – no attiecīgās personas valstspiederības Eiropas Savienības dalībvalsts centrālās iestādes;
2. ziņas par trešās valsts valstspiederīgā sodāmību – no tās Eiropas Savienības dalībvalsts centrālās iestādes, kurai ir informācija par attiecīgās personas sodāmību.";

izslēgt otro daļu.

1. Papildināt IV nodaļas nosaukumu pēc vārda "sniegšana" ar vārdiem "un datu apstrādes uzraudzība".
2. 19. pantā:

izteikt pirmo daļu šādā redakcijā:

"(1) Tiesības pieprasīt un saņemt ziņas no reģistra ir:

1) privātpersonai – reģistrā iekļautās un Eiropas Savienības dalībvalsts centrālās iestādes rīcībā esošās ziņas par sevi, kā arī personu darbību regulējošajos ārējos normatīvajos aktos noteiktajos gadījumos un apjomā;

2) operatīvās darbības subjektam, iestādei vai personai, kura pilnvarota veikt izmeklēšanu, prokuratūras struktūrvienībai un tiesai – ziņas, kas nepieciešamas attiecīgo iestāžu vai personu darbību regulējošajos normatīvajos aktos noteikto funkciju veikšanai;

3) iestādei, kura ir tiesīga veikt administratīvā pārkāpuma procesu, – ziņas, kas nepieciešamas tās lietvedībā esošo administratīvo pārkāpumu lietu izskatīšanai vai administratīvā pārkāpuma procesa veikšanai;

4) citām iestādēm – ziņas to darbību regulējošajos ārējos normatīvajos aktos noteiktajos gadījumos un apjomā;

5) zvērinātiem tiesu izpildītājiem – ziņas to darbību regulējošajos ārējos normatīvajos aktos noteiktajos gadījumos un apjomā;

6) aizstāvim – ziņas par aizstāvamo personu kriminālprocesā vai administratīvā pārkāpuma lietā:

a) to dokumentāri apliecinot ar orderi, norādot kriminālprocesa vai administratīvā pārkāpuma lietas numuru vai iestādi (valsti), kura personu aizturējusi, vienošanās paredzēto ziņu izsniegšanas apjomu un vienošanās numuru,

b) to dokumentāri apliecinot ar orderi un pilnvarojumu, sniedzot personai juridisko palīdzību;

7) darba devējam – ziņas, kas nepieciešamas, lai pārbaudītu fiziskās personas atbilstību normatīvajos aktos noteiktajiem ierobežojumiem, pieņemot to darbā vai dienestā (norādot normatīvo aktu, kas paredz attiecīgus ierobežojumus);

8) Eiropas Savienības dalībvalsts centrālajai iestādei – ziņas par Latvijas valstspiederīgā aktuālo sodāmību Latvijā, citā Eiropas Savienības dalībvalstī un notiesāšanu trešajā valstī, kā arī citas Eiropas Savienības dalībvalsts valstspiederīgā un trešās valsts valstspiederīgā aktuālo sodāmību Latvijā;

9) Iekšlietu ministrijas Informācijas centram – veicot sistēmas pārziņa funkcijas datu kvalitātes nodrošināšanai, kā arī ievadīto datu analīzei, ziņu izsniegšanai no sistēmas un statistisko datu sagatavošanai.";

papildināt pantu ar 2.1, 2.2 un 2.3 daļu šādā redakcijā:

"(21) Iekšlietu ministrijas Informācijas centrs par katru notiesāto trešās valsts valstspiederīgo, kuram ir aktuāla sodāmība Latvijas Republikā, Eiropas Sodāmības reģistru informācijas apmaiņas sistēmā iekļauj šādus datus:

1. personas identifikācijas kods (ja zināms);
2. personas vārds (vārdi), uzvārds, kā arī iepriekšējais vārds, uzvārds, ja iepriekšējais vārds vai uzvārds ir zināms;
3. personas dzimšanas datums;
4. dzimšanas vieta (valsts un pilsēta);
5. dzimums;
6. valstiskā piederība un tās veids;
7. tēva vārds;
8. personas identifikācijas, ceļošanas dokumenta veids, numurs un izdevējiestāde (ja zināms);
9. pazīme, ja persona notiesāta par kādu no Eiropas Parlamenta un Padomes 2018. gada 12. septembra regulas (ES) 2018/1240, ar ko izveido Eiropas ceļošanas informācijas un atļauju sistēmu (ETIAS) un groza regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 PE/21/2018/REV/1, pielikumā minēto noziedzīgo nodarījumu, par kuru paredzēta brīvības atņemšana vairāk nekā trīs gadi;
10. pirkstu nospiedumu dati (dati par katra personas pirksta nospiedumu);
11. sejas attēls (digitāls personas sejas attēls).

(22) Pazīmi, ka trešās valsts valstspiederīgais notiesāts par kādu no Eiropas Parlamenta un Padomes 2018. gada 12. septembra regulas (ES) 2018/1240, ar ko izveido Eiropas ceļošanas informācijas un atļauju sistēmu (ETIAS) un groza regulas (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 un (ES) 2017/2226 PE/21/2018/REV/1, pielikumā minēto noziedzīgo nodarījumu, par kuru paredzēta brīvības atņemšana vairāk nekā trīs gadi, Eiropas Sodāmības reģistru informācijas apmaiņas sistēmā dzēš pēc attiecīgās sodāmības dzēšanas vai noņemšanas.

(23) Datus par Latvijā notiesāto trešās valsts valstspiederīgo no Eiropas Sodāmības reģistru informācijas apmaiņas sistēmas pilnībā dzēš pēc tam, kad tiek dzēstas vai noņemtas visas trešās valsts valstspiederīgā sodāmības.";

izteikt ceturto daļu šādā redakcijā:

"(4) Ministru kabinets nosaka veidu un kārtību, kādā Iekšlietu ministrijas Informācijas centrs sniedz un nosūta reģistrā iekļautās ziņas."

1. Aizstāt 20. panta pirmajā daļā vārdus "Latvijā termiņuzturēšanās vai pastāvīgās uzturēšanās atļauju saņēmuša ārzemnieka" ar vārdiem "trešās valsts valstspiederīgā".
2. 21. pantā:

izteikt pirmo daļu šādā redakcijā:

"(1) Reģistrā iekļautās ziņas sniedz:

1. izziņas veidā;
2. tiešsaistes datu pārraides režīmā, ja tiek identificēts ziņu pieprasītājs.";

izteikt otro daļu šādā redakcijā:

"(2) Ziņas, kas sniegtas tiešsaistes datu pārraides režīmā, ir derīgas bez paraksta.";

izslēgt panta trešajā un ceturtajā daļā vārdus "izciešanas vai";

papildināt pantu ar 4.1 daļu šādā redakcijā:

"(41) Daudzvalodu standarta veidlapu izsniedz pēc pieprasījuma, ja personai tika izsniegta izziņa par sodāmības neesību. Daudzvalodu standarta veidlapu izsniedz par maksu saskaņā ar Ministru kabineta noteikto maksas pakalpojumu cenrādi.";

izslēgt piekto daļu;

izteikt sesto daļu šādā redakcijā:

"(6) Ziņu sniegšana no Sodu reģistra ir maksas pakalpojums, un to sniedz saskaņā ar Ministru kabineta noteikto maksas pakalpojumu cenrādi."

1. Papildināt IV nodaļu ar 21.1 pantu šādā redakcijā:

"**21.1 pants**

Datu valsts inspekcija veic regulas 28. panta 2. punktā paredzēto revīziju."

1. 22. pantā:

izslēgt pirmās daļas 7. punktu;

izteikt pirmās daļas 8. punktu šādā redakcijā:

"8) administratīvo pārkāpumu izdarījušo personu – līdz brīdim, kad administratīvā pārkāpuma process izbeigts vai kad no administratīvā pārkāpuma lietā piemērotā soda izpildes vai no administratīvā soda izpildes noilguma iestāšanās vai no informācijas saņemšanas no zvērināta tiesu izpildītāja par apķīlāšanu, daļēju izpildi vai izpildu lietvedības izbeigšanu vai pabeigšanu ir pagājis gads.";

izteikt pirmās daļas 11. punktu šādā redakcijā:

"11) personu, par kuru saņemtas ziņas no Eiropas Savienības dalībvalsts vai trešās valsts, – līdz brīdim, kad no Eiropas Savienības dalībvalsts centrālās iestādes vai trešās valsts saņemtas ziņas par iepriekš sniegto ziņu dzēšanu, bet ne ilgāk kā 100 gadu pēc personas dzimšanas.";

izslēgt otrajā daļā skaitli "7.".

1. 23. pantā:

aizstāt 1. punktā vārdus "Iedzīvotāju reģistra" ar vārdiem "Fizisko personu reģistra";

izteikt 3. punktu šādā redakcijā:

"3) administratīvo pārkāpumu izdarījušo personu – gadu pēc tam, kad no Fizisko personu reģistra saņemtas ziņas par personas nāvi, 10 gadus pēc administratīvā pārkāpuma procesa izbeigšanas, administratīvā pārkāpuma lietā piemērotā soda izpildes vai no administratīvā soda izpildes noilguma iestāšanās, vai no informācijas saņemšanas no zvērināta tiesu izpildītāja par izpildu dokumenta izsniegšanu atpakaļ piedzinējam vai izpildu lietvedības izbeigšanas vai pabeigšanas, vai arī 10 gadus no ziņu pārnešanas uz arhīva datubāzi par personu, kura izdarījusi administratīvo pārkāpumu laikposmā no 2002. gada 1. janvāra līdz 2005. gada 31. decembrim."

1. Papildināt pārejas noteikumus ar 8. un 9. punktu šādā redakcijā:

"8. Šā likuma grozījumi par 21. panta piektās daļas izslēgšanu stājas spēkā 2023. gada 1. janvārī.

9. Šā likuma grozījumi par vārdu aizstāšanu 16. panta pirmajā daļā un vārda izslēgšanu no 16. panta otrās daļas, par 17. panta pirmās daļas izteikšanu jaunā redakcijā, par IV nodaļas nosaukuma papildināšanu, par 19. panta pirmās daļas 8. punkta izteikšanu jaunā redakcijā, kā arī šā likuma 16.1pants, 19. panta 2.1 daļa un 21.1 pants stājas spēkā 2022. gada 28. jūnijā."

1. Papildināt likumu ar informatīvo atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvu**

Likumā iekļautas tiesību normas, kas izriet no Eiropas Parlamenta un Padomes 2019. gada 17. aprīļa direktīvas (ES) 2019/884, ar ko groza Padomes pamatlēmumu 2009/315/TI attiecībā uz informācijas apmaiņu par trešo valstu valstspiederīgajiem un attiecībā uz Eiropas Sodāmības reģistru informācijas sistēmu (ECRIS) un ar ko aizstāj Padomes lēmumu 2009/316/TI."

Likums stājas spēkā nākamajā dienā pēc tā izsludināšanas.

|  |  |  |
| --- | --- | --- |
| Iekšlietu ministre | (paraksts\*) | M. Golubeva |

\* Dokuments ir parakstīts ar drošu elektronisko parakstu